Usai mesyuarat bersama jawatankuasa Terengganu Strategic & Integrity Institute (TSIS), menerima buku penting yang akan menjadi panduan strategik bagi memacu pembangunan dan kemajuan Negeri Terengganu.

Penyerahan buku PITAS2030 Edisi Kemas Kini 2024 oleh Ketua Pegawai Eksekutif TSIS, Prof Madya Dr. Mohd Hanif Yaacob menjadi detik bermakna buat Kerajaan Negeri kerana ia bukan sekadar dokumen biasa tetapi mengandungi visi, misi dan pelbagai strategi bagi memastikan kesejahteraan rakyat Terengganu terus terpelihara.

Buku ini juga akan diedarkan kepada agensi-agensi kerajaan dalam masa terdekat untuk kita menggerakkan strategi dan mencapai matlamat mencapai Terengganu yang lebih sejahtera secara bersama.

Dalam masa yang sama, TSIS juga menyerahkan buku kajian yang bertajuk "Mendepani Perubahan Iklim Melalui Penglibatan Negeri dalam Perdagangan Karbon Sektor Hutan" yang boleh dijadikan rujukan dan bacaan semasa. Terima kasih kepada semua pihak yang terlibat.